ЕС, посочено в приложение XXIX към глава 6 на дял V (Икономическо и секторно сътрудничество).
 (10) Самият акт на изискване на виза за физически лица от определени държави за разлика от физически лица от други държави не се счита за премахване или намаляване на ползите в съответствие със споразумението.
 (11) Юридическо лице се контролира от друго юридическо лице, ако последното разполага с правомощия да назначава мнозинството от неговите директори или по друг начин да оказва законно влияние върху неговите действия.
 (12) От установяването приемник може да се изисква да представи за предварително одобрение програма за обучение, обхващаща продължителността на пребиваването, която да демонстрира, че пребиваването е с цел обучение. Компетентните органи може да поискат обучението да бъде свързано с получената университетска диплома.
 (13) Договорът за услуги съответства на законовите и подзаконовите актове и изискванията на страната по споразумението, където се изпълнява договорът.
 (14) Настоящата глава не обхваща защитата на инвестиции, различна от третирането, произтичащо от член 88 (национално третиране), включително процедури по уреждане на спорове между инвеститор и държавата.
 (15) За по-голяма яснота, преработката на ядрени материали обхваща всички дейности, включени в Международната стандартна отраслова класификация на всички икономически дейности на ООН (UN ISIC), ревизия 3.1, клас 2330.
 (16) Без да се засяга спектърът от дейности, които могат да бъдат считани като каботаж в рамките на съответните национални законодателства, съгласно настоящата глава националният каботаж обхваща превоза на пътници или на стоки между пристанище или точка, разположени в Украйна или в държава — членка на Европейския съюз, и друго пристанище или точка, разположени в Украйна или държава — членка на Европейския съюз, включително върху нейния континентален шелф, както е посочено в Конвенцията на ООН по морско право, както и трафика, който започва и завършва в едно и също пристанище или точка, разположени в Украйна или дадена държава — членка на Европейския съюз.
 (17) Условията за взаимен пазарен достъп в сферата на въздушния транспорт се уреждат с разпоредбите на Споразумението между Европейския съюз и неговите държави членки и Украйна за създаването на общо авиационно пространство.
 (18) Това задължение не обхваща разпоредби за защита на инвестициите, включително разпоредби, свързани с процедури по уреждане на спорове между инвеститор и държавата, които фигурират в други споразумения и не попадат в обхвата на настоящата глава.
 (19) Това задължение не обхваща разпоредби за защита на инвестициите, които не попадат в обхвата на настоящата глава, включително разпоредби, свързани с процедури по уреждане на спорове между инвеститор и държавата, които фигурират в други споразумения.
 (20) Това включва настоящата глава и приложения XVI-A и XVI-Г.
 (21) Изключването на аудиовизуалните услуги от приложното поле на настоящата глава не засяга сътрудничеството в областта на аудиовизуалните услуги по силата на дял V (Икономическо и секторно сътрудничество) от настоящото споразумение.
 (22) Без да се засяга спектърът от дейности, които могат да бъдат считани като каботаж в рамките на съответните национални законодателства, националният морски каботаж съгласно настоящата глава обхваща превоза на пътници или на стоки между пристанище или точка, разположени в Украйна или в държава — членка на Европейския съюз, и друго пристанище или точка,